เงินบาทผันผวน คาดกรอบพรุ่งนี้ 35.85-36.05
ค่าเงินบาทปิดตลาดเย็นนี้ (16 ก.ย.) อยู่ที่ระดับ 35.98/36.04 บาท/ดอลลาร์ จากช่วงเช้าที่เปิดตลาดที่ระดับ 35.93/95 บาท/ดอลลาร์
16 ก.ย. 2558

นักบริหารเงินเปิดเผยถึงค่าเงินบาทปิดตลาดเย็นนี้ (16 ก.ย.) อยู่ที่ระดับ 35.98/36.04 บาท/ดอลลาร์ จากช่วงเช้าที่เปิดตลาดที่ระดับ 35.93/95 บาท/ดอลลาร์
“วันนี้เงินบาทค่อนข้างจะผันผวน โดยระหว่างวันแข็งค่าสุดที่ระดับ 35.88 บาท/ดอลลาร์ และอ่อนค่าสุดที่ระดับ 36.07 บาท/ดอลลาร์ พรุ่งนี้คาดว่าจะแกว่งอยู่ในกรอบเดิมๆ เพราะยังต้องรอผลประชุมคณะกรรมการกำหนดนโยบายการเงิน (FOMC) ของธนาคารกลางสหรัฐ ขณะที่ผลการประชุมคณะกรรมการนโยบายการเงิน(กนง.) วันนี้ออกมาเป็นไปตามที่ตลาดคาดไว้ว่ายังคงอัตราดอกเบี้ยไว้เท่าเดิมที่ 1.50%” นักบริหารเงินกล่าว
ขณะที่คาดว่าเงินบาทวันพรุ่งนี้จะเคลื่อนไหวในกรอบ 35.85 – 36.05 บาท/ดอลลาร์
 
ที่มา: สำนักข่าวอินโฟเควสท์